

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. augusztus 26.-i rendes ülésére**

**Napirend tárgya:**

**Bursa Hungarica Felsőoktatási Önkormányzati ösztöndíjrendszerhez való csatlakozásról**

**A napirendet tárgyaló ülés dátuma**: **2024.08.26.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**Jogszabályi hivatkozások:**

-A felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm.rend,

-A nemzeti felsőoktatásról szóló 2011. évi CCIV. törvény

-Telki Község Önkormányzat Képviselő-testületének a tanulmányi ösztöndíjakról szóló 14/2011. (06.29.) Ör. számú rendelete

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja a hátrányos helyzetű, szociálisan rászoruló fiatalok felsőoktatásban való részvételéhez, tanulmányaihoz nyújtott támogatást az esélyteremtés érdekében.

Telki község Önkormányzata hosszú évek óta rendszeresen csatlakozik az Emberi Erőforrások Minisztériuma által meghirdetett Bursa Hungarica Felsőoktatási Önkormányzati Ösztöndíjpályázathoz (továbbiakban: Bursa).

Az előző évek tapasztalatai alapján valószínűsíthető, hogy a Bursa pályázati felhívása tárgyév augusztus hónap utolsó, napjaiban vagy szeptember hónap eleján jelenik meg, amelyet követően szeptember végéig, vagy október elejéig kell az önkormányzatoknak megküldeniük a csatlakozási nyilatkozatot a Támogatáskezelő részére.

A 2025. évi pályázati fordulóra vonatkozó felhívás még nem jelent meg, azonban tekintettel arra, hogy a soron következő rendes testületi ülésre várhatóan szeptember végén kerül sor, dönteni szükséges a Bursa Hungarica Ösztöndíjrendszer 2025. évi fordulójához történő csatlakozásról. Csatlakozás esetén biztosítottá válik Önkormányzatunk részére a felhívásban megjelölt határidők betartása.

A korábbi évek pályázati fordulóihoz hasonlóan, várhatóan 2025-ben is „A” és „B” típusú pályázatban vehetnek részt a hallgatók az alábbiak szerint:

**• A” típusú pályázatra** azok a települési önkormányzat területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat. Az ösztöndíjra pályázhatnak a 2023 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2024 őszén már nem áll fenn, úgy a 2025/2026. tanév első félévére eső ösztöndíj már nem kerül folyósításra. Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2024/2025. tanév második félévére a beiratkozott hallgató aktív hallgatói jogviszonnyal rendelkezzen.

**• „B” típusú pályázatra** azok a települési önkormányzat területén lakóhellyel rendelkező, hátrányos szociális helyzetű, 2024/2025 tanévben utolsó éves, érettségi előtt álló középiskolások vagy felsőfokú végzettséggel nem rendelkező, felsőoktatási intézményben még felvételt nem nyert érettségizettek pályázhatnak, akik a 2025/2026. tanévtől kezdődően felsőoktatási intézmény keretében teljes idejű (nappali munkarend) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni. A pályázók közül csak azok részesülhetnek ösztöndíjban, akik a 2025. évi felsőoktatási felvételi eljárásban először nyernek felvételt felsőoktatási intézménybe, és tanulmányaikat a 2025/2026. tanévben ténylegesen megkezdik.

Az Általános Szerződési Feltételekben meghatározottak alapján várhatóan a pályázati rendszerhez csatlakozni kívánó települések - az EPER-Bursa rendszerben történő önkormányzati regisztrációt követően - a meghatározott határidőig megküldik a csatlakozási nyilatkozatot a Támogatáskezelő részére, valamint a csatlakozott önkormányzatok a helyben szokásos módon kiírják a pályázatot.

Az Ösztöndíjrendszer többszintű támogatási rendszer, melynek pénzügyi fedezeteként három forrás szolgál:

1. A települési önkormányzatok által nyújtott támogatás
2. A megyei önkormányzatok által nyújtott támogatás
3. Intézményi támogatás az Emberi Erőforrások Minisztériuma a hivatalos lapjában évenként közzétett értékhatárig

Telki Község Telki község Képviselő-testülete a tanulmányi ösztöndíjakról szóló 14/2011. (06.29.) Ör. számú rendeletében szabályozta az ösztöndíjpályázat elbírálásának helyi szabályait, mely alapján az önkormányzat minden arra jogosult szociálisan rászoruló pályázó részére a pályázónként elnyerhető minimális összege 5. 000.- Ft/hó maximális összege 10.000.- Ft /hó.

A Bursa Hungarica Ösztöndíjrendszer 2025. évi fordulójának Általános tájékoztatójában, valamint Eljárásrendjében rögzítettek szerint csatlakozhatnak a települési önkormányzatok a Bursa Hungarica Ösztöndíjrendszerhez és írhatják ki a pályázatokat.

A fentiek alapján az Ösztöndíjrendszerhez való csatlakozás feltétele a csatlakozásról szóló önkormányzati döntés, a csatlakozási nyilatkozat aláírása, és annak a megadott határidőig való eljuttatása a Támogatáskezelő részére

A Bursa Hungarica Ösztöndíjrendszerhez való csatlakozás önkéntes. A csatlakozásról szóló döntés önmagában nem jelent anyagi kötelezettségvállalást, az Önkormányzat a benyújtott pályázatok alapján dönt a támogatási összegek odaítéléséről.

A pályázat kiírást az önkormányzat hirdetőtábláján és a helyben szokásos módon közzé kell tenni.

Fentiek ismeretében kérem a Tisztelt Képviselő-testület döntését a Bursa Hungarica Felsőoktatási Önkormányzati Ösztöndíjrendszer 2025. évi pályázati fordulójához történő csatlakozásról, és a fedezet biztosításáról.

Telki, 2024. augusztus 23.

Deltai Károly

 Polgármester

**Határozati javaslat**

**Telki község Önkormányzat Képviselő-testülete**

**/2024.(VIII. .) számú Önkormányzati határozat**

**Bursa Hungarica Felsőoktatási Önkormányzati ösztöndíjrendszerhez való csatlakozásról**

1.) Telki község Képviselő-testülete csatlakozik a 2025. évi Bursa Hungarica Felsőoktatási Önkormányzati ösztöndíjrendszerhez.

2.) Felhatalmazza a polgármestert a 2025. évi Bursa Hungarica Felsőoktatási Ösztöndíj-támogatáshoz való önkormányzati csatlakozási és on-line nyilatkozat aláírására, valamint felkéri annak az OM Alapkezelő felé történő továbbítására.

3.) Elfogadja az Általános Szerződési Feltételeket, valamint az annak megfelelő „”A” és ,, B ,, típusú pályázati felhívást.

**Felelős:** Polgármester

 Jegyző

**Határidő:** 2024…………...